Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 2 Pv 383/13/1105	Bratislava V, 2.12.2013
EEČ : 2-12-408-2013

U Z N E S E N I E

Trestná vec:	obvinený XXXXX 
Zločin:	Ohrozovanie vírusom ľudskej imunodeficiencie podľa § 165 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Bratislava V
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa XXXXX o 23.19 hod. bol na Oddelenie urgentnej medicíny XXXXX Sv. XXXXX a XXXXX v Bratislave na XXXXX ul. č. XXXXX privezený pacient XXXXX, nar. XXXXX trvale bytom XXXXX, XXXXX XXXXX ktorý pre akútny stav bol hneď v ten istý deň v čase o 23.56 hod. hospitalizovaný na II. Chirurgickej klinike uvedenej nemocnice a následne v dňoch XXXXX a XXXXX operovaný, kde pred druhou operáciou boli  zdravotnícki pracovníci prostredníctvom hlásenia z laboratória na základe serologických výsledkov oboznámení o pacientovej HIV pozitivite, pričom bolo zistené, že XXXXX o svojej HIV pozitivite minimálne od dňa XXXXX vedel a tým, že to zdravotníckym pracovníkom neoznámil, úmyselne ich vydal do nebezpečenstva nákazy vírusom ľudskej imunodeficiencie.

lebo je trestné stíhanie neprípustné podľa § 9 odsek 1 písmeno d

Odôvodnenie:
Dňa XXXXX vyšetrovateľ tunajšieho odboru kriminálnej polície na základe skutočností oznámených Univerzitnou nemocnicou XXXXX podľa § 199 ods. 1 Trestného poriadku začal trestné stíhanie, za zločin ohrozovanie vírusom ľudskej imunodeficiencie podľa § 165 ods. 1 Trestného zákona.
Zo správy poskytnutej dňa XXXXX Národným referenčným centrom pre HIV/AIDS, so sídlom XXXXX, XXXXX XXXXX vyplýva, že u osoby XXXXX,  nar. XXXXX bola potvrdená infekcia HIV dňa XXXXX a od toho času je menovaný  evidovaný v Národnom referenčnom centre pre HIV/AIDS.
Dňa XXXXX bolo prostredníctvom Regionálneho úradu verejného zdravotníctva XXXXX hlavné mesto, do spisu doložené poučenie a informovaný súhlas podľa § 6 zákona č. 576/2004 Z.z. o zdravotnej starostlivosti, službách súvisiacich                                s poskytovaním zdravotnej starostlivosti a o zmene a doplnení niektorých zákonov, z ktorého vyplýva, že XXXXX,  nar. XXXXX bol dňa XXXXX XXXXX XXXXX oboznámený s tým, že výsledky vyšetrenia jeho krvi dokázali nosičstvo HIV vírusu a bol poučený okrem iného o povinnosti informovať lekára o svojom zdravotnom stave pre lekárskym vyšetrením alebo ošetrením, spojeným s odberom krvi, či iným krvným výkonom.  
Podľa § 51 ods. 1 písm. c) zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov „Fyzické osoby sú povinné oznámiť neodkladne ošetrujúcemu lekárovi a úradu verejného zdravotníctva alebo regionálnemu úradu verejného zdravotníctva všetky okolnosti dôležité na predchádzanie vzniku a šíreniu prenosných ochorení a poskytovať informácie dôležité pre epidemiologické vyšetrenie a posudzovanie ochorení vo vzťahu k vykonávanej práci“.
Podľa § 51 ods. 2 cit. zákona „Fyzické osoby s prenosným ochorením vylučujúce choroboplodné zárodky a fyzické osoby vylučujúce choroboplodné zárodky bez príznakov prenosného ochorenia sú ďalej povinné informovať o akútnom prenosnom ochorení alebo o svojom bacilonosičstve pri prijatí do zariadenia, v ktorom sa vykonávajú epidemiologicky závažné činnosti, do zariadenia sociálnych služieb alebo do zariadenia sociálnoprávnej ochrany detí a sociálnej kurately.
Podľa § 8 Trestného zákona trestný čin je protiprávny čin, ktorého znaky sú uvedené   v tomto zákone, ak tento zákon neustanovuje inak.
Podľa § 9  Trestného zákona trestný čin je prečin a zločin.
Podľa § 15 Trestného zákona trestný čin je spáchaný úmyselne, ak páchateľ
a) chcel spôsobom uvedeným v tomto zákone porušiť alebo ohroziť záujem chránený týmto zákonom, alebo 
b) vedel, že svojím konaním môže také porušenie alebo ohrozenie spôsobiť, a pre prípad, že ho spôsobí, bol s tým uzrozumený.
Podľa § 165 ods. 1 Trestného zákona sa trestného činu ohrozovanie vírusom ľudskej imunodeficiencie dopustí ten, kto iného úmyselne vydá do nebezpečenstva nákazy vírusom ľudskej imunodeficiencie, pričom sa potrestá odňatím slobody na tri roky až desať rokov.

Na základe vyššie uvedených skutočností bolo dňa XXXXX vyšetrovateľom PZ vznesené pod č. XXXXX v zmysle § 206 ods. 1 Trestného poriadku obvinenie XXXXX pre zločin ohrozovania vírusom ľudskej imunodeficiencie podľa § 165 ods. 1 Trestného zákona.

Dňa XXXXX bola vykonaná previerka vyšetrovacieho spisu pričom bolo zistené z oznámenia o úmrtí v zväzku XXXXX ročník XXXXX strana XXXXX č. XXXXX že obvinený XXXXX, nar. XXXXX v XXXXX XXXXX dňa XXXXX zomrel.

	Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel.
	Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.
	V zmysle ustanovenia § 9 ods. 1 písm. d) Trestného poriadku sa trestné  stíhanie stalo neprípustné, nakoľko ak už bolo trestné stíhanie začaté, nemožno v ňom pokračovať a musí byť zastavené proti tomu, kto zomrel. 

	Z úmrtného listu zväzok XXXXX ročník XXXXX strana XXXXX č. XXXXX že obvinený XXXXX, nar. XXXXX v XXXXX XXXXX dňa XXXXX zomrel.

	Vzhľadom na uvedené skutkové a právne skutočnosti je zrejmé, že vo veci sú splnené zákonné predpoklady na postup podľa § 215 ods. 1 písm. d) Trestného poriadku s poukazom na § 9 ods. 1 písm. d) Trestného poriadku, a preto som rozhodol tak ako to je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Emil Poprac
prokurátor